title: 2008/215/EK: Padomes Lēmums ( 2008. gada 18. februāris ), ar ko pieņem Eiropas Attīstības fonda komitejas reglamentu

text:
               19.3.2008

               LV

               Eiropas Savienības Oficiālais Vēstnesis

               L 78/35

      PADOMES LĒMUMS

   (2008. gada 18. februāris),
   ar ko pieņem Eiropas Attīstības fonda komitejas reglamentu
   (2008/215/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1) un pārskatīts Luksemburgā 2005. gada 25. jūnijā (“ĀKK-EK Partnerattiecību nolīgums”),
   ņemot vērā Padomē sanākušo dalībvalstu valdību pārstāvju Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK-EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK līguma ceturtā daļa (2) (“Iekšējais nolīgums”), un jo īpaši tā 8. panta 5. punktu,
   ņemot vērā Padomes Regulu (EK) Nr. 617/2007 (2007. gada 14. maijs) par 10. Eiropas Attīstības fonda īstenošanu saskaņā ar ĀKK un EK Partnerattiecību nolīgumu (3) (“10. EAF Īstenošanas regula”),
   ņemot vērā Padomes Lēmumu 2001/822/EK (2001. gada 27. novembris) par aizjūras zemju un teritoriju asociāciju ar Eiropas Kopienu (4) (“Lēmums par aizjūras asociāciju”),
   ņemot vērā Komisijas priekšlikumu,
   IR NOLĒMUSI ŠĀDI.
   1. pants
   Ar šo pieņem Eiropas Attīstības fonda komitejas reglamentu, kas izklāstīts pielikumā.
   2. pants
   Kamēr nav stājies spēkā Iekšējais nolīgums, Eiropas Attīstības fonda komitejas reglamentu piemēro vienīgi plānošanas vajadzībām un saistītām lēmumu pieņemšanas procedūrām, kas minētas 10. EAF Īstenošanas regulas II un III sadaļā un – attiecībā uz AZT – Lēmuma par aizjūras asociāciju 20. un 24. pantā.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2008. gada 18. februārī

            Padomes vārdā –

            priekšsēdētājs

         D. RUPEL

      (1)  OV L 317, 15.12.2000., 3. lpp.

      (2)  OV L 247, 9.9.2006., 32. lpp.

      (3)  OV L 152, 13.6.2007., 1. lpp.

      (4)  OV L 314, 30.11.2001., 1. lpp. Lēmumā grozījumi izdarīti ar Lēmumu 2007/249/EK (OV L 109, 26.4.2007., 33. lpp.).

      PIELIKUMS
      EIROPAS ATTĪSTĪBAS FONDA KOMITEJAS REGLAMENTS
      1. pants
      Sastāvs
      Eiropas Attīstības fonda komiteja (“Komiteja”) sastāv no dalībvalstu delegācijām (“delegācijas”), un to vada Komisijas pārstāvis.
      Eiropas Investīciju bankas pārstāvis piedalās Komitejas sanāksmēs.
      Padomes Ģenerālsekretariāta pārstāvis piedalās sanāksmēs kā novērotājs.
      2. pants
      Lietas nodošana izskatīšanai Komitejā
      1.   Lietu nodod izskatīšanai Komitejā tajos gadījumos un saskaņā ar procedūru, kas noteikta 10. EAF Īstenošanas regulā un, attiecīgā gadījumā, Lēmumā par aizjūras asociāciju. Attiecībā uz pienākumiem, kas tai noteikti ar Lēmumu par aizjūras asociāciju, Komiteju sauc par EAF-AZT komiteju.
      2.   Papildus 1. punktā paredzētajiem gadījumiem, kad lietu nodod izskatīšanai:

                  a)

                  katrā sanāksmē Komisija iesniedz Komitejai to lēmumu sarakstu, kas pieņemti iepriekšējā periodā, pamatojoties uz 10. EAF Īstenošanas regulas 11. panta 2. punktu un 12. pantu;

                  b)

                  Komiteju cik vien iespējams drīz informē par tādu kavēšanos vai grūtībām, īstenojot gada rīcības programmas, īpašas atbalsta programmas un īpašus pasākumus, kas varētu radīt nozīmīgas papildu saistības vai būtiskas izmaiņas, kuras var būt saistītas ar obligātu lietas nodošanu izskatīšanai saskaņā ar 10. EAF Īstenošanas regulas noteikumiem.

            3. pants
      Sanāksmes sasaukšana
      1.   Komiteju sasauc tās priekšsēdētājs pēc savas iniciatīvas vai pēc dalībvalsts lūguma.
      2.   Komitejas un citu komiteju apvienotās sanāksmes var sasaukt, lai apspriestu kopīgi interesējošos jautājumus, kas ir to attiecīgajā kompetencē.
      4. pants
      Darba kārtība
      1.   Priekšsēdētājs sagatavo darba kārtības projektu un iesniedz to Komitejai.
      2.   Darba kārtībā nošķir:

                  a)

                  ierosinātus pasākumus, par kuriem Komiteju aicina sniegt atzinumu saskaņā ar 10. EAF Īstenošanas regulas 11. panta 3. punktā paredzēto pārvaldības procedūru;

                  b)

                  pārējos jautājumus, kas pēc priekšsēdētāja iniciatīvas vai komitejas locekļa rakstiska pieprasījuma izvirzīti Komitejai saskaņā ar 10. EAF Īstenošanas regulas 11. panta 4. un 5. punktu.

            3.   Jebkura delegācija var pieprasīt kādu jautājumu iekļaut Komitejas sanāksmju darba kārtībā. Būtisku informāciju par šiem jautājumiem var sniegt mutiski.
      4.   Darba kārtībā iekļauj iepriekšējās sanāksmes protokola apstiprināšanu.
      5. pants
      Komitejas locekļiem nosūtāmā dokumentācija
      1.   Priekšsēdētājs parasti ne vēlāk kā 15 darba dienas pirms sanāksmes Komitejas locekļiem ar sekretariāta starpniecību nosūta uzaicinājumu uz sanāksmi, darba kārtības projektu, ierosinātos pasākumus, par kuriem ir vajadzīgs Komitejas atzinums, un visus pārējos darba dokumentus Kopienas oficiālajās valodās.
      2.   Steidzamos gadījumos un tad, ja pieņemamie pasākumi ir jāpiemēro nekavējoties, priekšsēdētājs pēc Komitejas locekļa pieprasījuma vai savas iniciatīvas var samazināt 1. punktā noteikto termiņu līdz piecām darba dienām pirms sanāksmes.
      3.   Izņēmuma kārtā pienācīgi pamatotos ārkārtējas steidzamības gadījumos (piemēram, sarežģīta ekonomiskā, sociālā un politiskā situācija, stihiskas nelaimes saņēmējvalstī, humānā krīze vai citi līdzīga rakstura ārēji apstākļi, kad ir vajadzīga ļoti ātra rīcība) priekšsēdētājs pēc Komitejas locekļa pieprasījuma vai savas iniciatīvas var atkāpties no 1. un 2. punktā noteiktajiem termiņiem.
      4.   Šā panta 2. un 3. punkts neattiecas uz stratēģijas dokumentiem un daudzgadu indikatīvām programmām un to pielāgošanu termiņa starpposma un noslēguma ziņojumu rezultātā, kas minēti 10. EAF Īstenošanas regulas 4. un 5. pantā.
      5.   Ja priekšlikumi Komitejai tās atzinumam iesniegti mutiskā procedūrā, delegācijām vismaz trīs darba dienas pirms sanāksmes rakstiski jāpaziņo Komitejas sekretariātam par:

                  a)

                  tiem jautājumiem, kuriem tās jau var principā dot savu piekrišanu un kurus tās ierosina iekļaut 4. panta 1. punktā minētajā darba kārtībā kā A daļas jautājumus (ar komentāriem vai papildu informācijas pieprasījumiem vai bez tiem); un

                  b)

                  tiem jautājumiem, kuri, pēc to domām, ir jāapspriež un kurus tās ierosina iekļaut kā B daļas jautājumus.

            Delegācijas visus komentārus un papildu informācijas pieprasījumus formulē rakstiski tajā pašā termiņā.
      Komisija, ja vien iespējams, rakstiski un pirms Komitejas sanāksmes sniedz papildu informāciju un atbild uz visiem komentāriem.
      6. pants
      Stratēģijas dokumentu nosūtīšana Apvienotajai parlamentārajai asamblejai
      Saskaņā ar 10. EAF Īstenošanas regulas 4. panta 5. punktu Komitejas sekretariāts nosūtīs stratēģijas dokumentus Apvienotajai parlamentārajai asamblejai, lai to informētu, vienlaikus tos nosūtot Komitejas delegācijām.
      7. pants
      Komitejas atzinums
      1.   Ja jautājumu izvirza Komitejai, lai tā sniegtu savu atzinumu, to apspriež saskaņā ar nosacījumiem un procedūru, kas noteikta, attiecīgi, 10. EAF Īstenošanas regulas 11. panta 3. punktā un Iekšējā nolīguma 8. panta 2. un 3. punktā.
      2.   Ja izmanto mutisko procedūru un ja sanāksmes laikā pasākumu projektā veic būtiskas izmaiņas vai to papildina ar jauniem faktiem, priekšsēdētājs pēc savas iniciatīvas vai dalībvalsts pieprasījuma balsojumu par kādu konkrētu darba kārtības jautājumu var atlikt līdz sanāksmes beigām vai nākamajai sanāksmei.
      3.   Ja 2. punktā aprakstītajā situācijā priekšsēdētājs nolemj balsojumu neatlikt, kā pieprasījusi viena (vai vairākas) delegācija(-as), šī/šīs delegācija(-as) var ierosināt atrunu, kuru var atsaukt ne vēlāk kā trīs darba dienās no nākamās dienas pēc sanāksmes. Komitejas atzinumu pēc šā termiņa beigām ieprotokolē kā galīgu. Komisija informē dalībvalstis par galīgo nostāju, ko pieņēmusi(-ušas) dalībvalsts(-is), kuras(-u) delegācija(-as) Komitejā ierosinājusi(-ušas) atrunu.
      4.   Pēc delegācijas pieprasījuma balsojumu par kādu jautājumu var atlikt, ja dokumenti, kas saistīti ar konkrētu darba kārtības jautājumu, 5. panta 1. un 2. punktā noteiktajā termiņā nav nosūtīti locekļiem. Tādā gadījumā priekšsēdētājs var nolemt pagarināt apspriežu periodu, bet ne ilgāk kā līdz nākamās sanāksmes beigām. Vajadzības gadījumā var piemērot šā reglamenta 11. pantā paredzēto rakstisko procedūru.
      Tomēr pēc priekšsēdētāja ierosinājuma vai Komitejas locekļa pieprasījuma Komiteja ar locekļu vienkāršu balsu vairākumu var nolemt sakarā ar lietas steidzamību atstāt šo jautājumu darba kārtībā.
      5.   Sakarā ar gada rīcības programmu pārbaudi jebkura delegācija var pieprasīt projekta vai programmas izņemšanu no gada rīcības programmas. Ja šo pieprasījumu atbalsta delegāciju bloķējošais mazākums, kā noteikts 9. panta 3. punktā saistībā ar Iekšējā nolīguma 8. panta 2. punktu, Komisija pieņem gada rīcības programmu bez attiecīgā projekta vai programmas saskaņā ar 10. EAF Īstenošanas regulas 11. panta 3. punktā izklāstīto pārvaldības procedūru. Ja vien Komisija atbilstīgi Komitejas delegāciju uzskatiem nevēlas turpināt izņemto projektu vai programmu, to atkārtoti iesniedz Komitejai ārpus gada rīcības programmas finansēšanas priekšlikuma veidā, kuru Komisija tad pieņem saskaņā ar 10. EAF Īstenošanas regulas 11. panta 3. punktā izklāstīto pārvaldības procedūru.
      8. pants
      Viedokļu apmaiņa
      1.   Saskaņā ar 10. EAF Īstenošanas regulas 11. panta 4. punktu Komiteja veic viedokļu apmaiņu par 10. EAF Īstenošanas regulas 14. panta 3. punktā minēto gada darbības pārskatu un gada pārskata vispārīgajiem secinājumiem. Katra delegācija var pieprasīt arī viedokļu apmaiņu par 10. EAF Īstenošanas regulas 15. panta 2. punktā minētajiem novērtējumiem.
      Katra delegācija var aicināt Komisiju jebkurā brīdī sniegt Komitejai informāciju un veikt viedokļu apmaiņu par jautājumiem, kas ir saistīti ar 10. EAF Īstenošanas regulas 11. panta 2. punktā aprakstītajiem uzdevumiem.
      2.   Šo viedokļu apmaiņu rezultātā delegācijas var formulēt ieteikumus, kurus Komisija ņem vērā. Komitejas protokolā atspoguļo veiktās uzstāšanās. Uzstāšanos, kuru atbalsta delegāciju kvalificēts vairākums, kā noteikts Iekšējā nolīguma 8. panta 3. punktā saistībā ar 8. panta 2. punktu, protokolē kā ieteikumu.
      9. pants
      Pārstāvība un kvorums
      1.   Katru delegāciju uzskata par vienu Komitejas locekli. Katra dalībvalsts lemj par savas delegācijas sastāvu un informē par to priekšsēdētāju.
      2.   Ar priekšsēdētāja piekrišanu delegācijas var pavadīt nevalstiski eksperti par attiecīgās dalībvalsts līdzekļiem. Priekšsēdētāja piekrišana ir balstīta uz delegātu iepriekšēju rakstisku paziņojumu Komitejas sekretariātam, ka saistībā ar konkrētu darba kārtības jautājumu viņi vēlas, lai viņus pavada. Ja priekšsēdētājs pirms attiecīgās Komitejas sanāksmes neiebilst pret eksperta dalību, atļauju uzskata par piešķirtu.
      3.   Delegācija vajadzības gadījumā var pārstāvēt ne vairāk kā vienu citu dalībvalsti. Pārstāvētā delegācija vēlākais pirms sanāksmes sākuma rakstiski informē Komitejas priekšsēdētāju.
      4.   Kvorums, kas vajadzīgs, lai Komitejas apspriede būtu likumīga, ir tāds, kas ļauj sniegt kvalificēta vairākuma atzinumu saskaņā ar 10. EAF Īstenošanas regulas 11. panta 3. punktu.
      10. pants
      Trešo personu pieaicināšana
      1.   Priekšsēdētājs pēc delegācijas pieprasījuma vai savas iniciatīvas var nolemt atsevišķos jautājumos uzklausīt ekspertus.
      2.   Šie eksperti un 9. panta 2. punktā minētie eksperti nav klāt vai nepiedalās, kad Komiteja sāk balsošanu.
      11. pants
      Rakstiska procedūra
      1.   Ja ierosinātiem pasākumiem piemēro rakstisku procedūru, delegācijām ir 15 darba dienas no priekšlikumu iesūtīšanas, lai pieņemtu nostāju. Ja kāda Komitejas delegācija pirms vēstulē noteiktā termiņa nav izteikusi savu iebildumu vai nodomu atturēties, uzskata, ka tā priekšlikumam ir piekritusi klusējot.
      Steidzamos vai ļoti steidzamos gadījumos piemēro 5. panta 2. un 3. punktā noteiktos termiņus. Steidzams vai ļoti steidzams gadījums Komisijai ir pienācīgi rakstiski jāpamato. Ļoti steidzamos gadījumos delegāciju piekrišanu nosaka tikai tad, ja tā ir skaidri paziņota. Paziņojumu nesaņemšana 48 stundās tiks uzskatīta par atturēšanos.
      2.   Tomēr, ja Komitejas loceklis Komitejas sanāksmes laikā lūdz ņemt vērā pasākumu projektu, rakstisko procedūru tādējādi izbeidz un ierosinātos pasākumus pārceļ uz nākamo Komitejas sanāksmi.
      3.   Komisija rakstiski informē Komitejas locekļus par rakstiskās procedūras iznākumu, tiklīdz ir pieņemts attiecīgais lēmums.
      12. pants
      Sekretariāta atbalsts
      Sekretariāta pakalpojumus Komitejai nodrošina Komisija.
      13. pants
      Sanāksmju protokoli un kopsavilkuma ziņojums
      Katras sanāksmes protokolu sastāda priekšsēdētāja aizgādībā, un tajā iekļauj atzinumus, kas sniegti par ierosinātajiem pasākumiem, un sanāksmes laikā izteiktās nostājas. Protokolu 15 darba dienās nosūta Komitejas locekļiem.
      Delegācijas nosūta priekšsēdētājam rakstiskus komentārus par protokolu, ja tādi ir. Komiteju par to informē; ja rodas jebkādas domstarpības, Komiteja apspriež ierosināto grozījumu. Ja vienošanās joprojām nav panākta, ierosināto grozījumu pievieno protokolam.
      14. pants
      Dalībnieku saraksts
      1.   Katrā sanāksmē priekšsēdētājs sagatavo dalībnieku sarakstu, kurā norādīts, no kuras iestādes vai organizācijas ir dalībnieki. Dalībnieku sarakstu izdala dalībniekiem sanāksmes laikā.
      2.   Katras sanāksmes sākumā delegācijai, kuras dalība darbā rada interešu konfliktu saistībā ar konkrētu darba kārtības jautājumu, par šo situāciju ir jāinformē priekšsēdētājs. Delegāciju locekļiem, kas nav no konkrētas dalībvalsts iestādes vai organizācijas, ir jāparaksta deklarācija, kurā ir norādīts, ka viņu dalība nerada interešu konfliktu.
      Šāda interešu konflikta gadījumā attiecīgajam loceklim pēc priekšsēdētāja lūguma ir jāaiziet, kamēr izskata attiecīgos darba kārtības jautājumus.
      15. pants
      Sarakste
      1.   Saraksti attiecībā uz Komiteju adresē Komisijai, Komitejas sekretariātam.
      2.   Saraksti, ko sekretariāts nosūtījis delegācijām, ar ātrākajiem un uzticamākajiem elektroniskajiem līdzekļiem nosūta arī attiecīgās dalībvalsts pastāvīgajam pārstāvim.
      3.   Izņemot ārkārtējus apstākļus, saraksti starp Komisiju un delegācijām nosūta abos virzienos ar šim mērķim paredzētiem datorizētiem līdzekļiem.
      16. pants
      Pārredzamība
      1.   Tie principi un nosacījumi par publisku piekļuvi dokumentiem, kas attiecas uz Komisiju, attiecas arī uz Komiteju. Ja šāds pieprasījums ir nosūtīts dalībvalstij, tai ir jārīkojas saskaņā ar 5. pantu Eiropas Parlamenta un Padomes Regulā (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (1).
      2.   Komitejas darbs ir konfidenciāls visiem dalībniekiem.
      17. pants
      Darbības izmaksas
      1.   Komitejas darbības izmaksas, tostarp katras dalībvalsts viena dalībnieka ceļa izdevumus, sedz Komisija.
      Ja piešķirtās finanšu apropriācijas to atļauj un tās nepārsniedzot, Komisija sedz ceļa izdevumus diviem delegācijas locekļiem, kas to lūdz.
      2.   Komisija ir pilnvarota kompensēt izmitināšanas un ceļa izdevumus ekspertiem, kas uzaicināti saskaņā ar 8. panta 1. punktu.
      3.   Komisija nodod Komitejas rīcībā tās darbam vajadzīgās telpas un materiālos līdzekļus.

         (1)  OV L 145, 31.5.2001., 43. lpp.


title: 2006/509/EK: Padomes Lēmums ( 2006. gada 11. jūlijs ), ar ko ieceļ Reģionu komitejas locekļa aizstājēju no Čehijas

text:
               22.7.2006

               LV

               Eiropas Savienības Oficiālais Vēstnesis

               L 200/5

      PADOMES LĒMUMS

   (2006. gada 11. jūlijs),
   ar ko ieceļ Reģionu komitejas locekļa aizstājēju no Čehijas
   (2006/509/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Čehijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un aizstājējus.

               (2)

               Pēc Ivan KOSATÍK kunga atkāpšanās no amata ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku līdz 2010. gada 25. janvārim Reģionu komitejas locekļa aizstājēja amatā tiek iecelts Pavel HORÁK kungs – Olomouc reģiona priekšsēdētāja vietnieks –, nomainot Ivan KOSATÍK kungu.
   2. pants
   Šis lēmums stājas spēkā tā pieņemšanas dienā.

      Brisele, 2006. gada 11. jūlijā

            Padomes vārdā —

            priekšsēdētājs

         E. HEINÄLUOMA

      (1)  OV L 56, 25.2.2006., 75. lpp.


title: Padomes Lēmums 2005/821/KĀDP (2005. gada 21. novembris), ar ko groza Lēmumu 2004/658/KĀDP par finanšu noteikumiem, ko piemēro Eiropas Aizsardzības aģentūras vispārējam budžetam

text:
               24.11.2005

               LV

               Eiropas Savienības Oficiālais Vēstnesis

               L 305/43

      PADOMES LĒMUMS 2005/821/KĀDP
   (2005. gada 21. novembris),
   ar ko groza Lēmumu 2004/658/KĀDP par finanšu noteikumiem, ko piemēro Eiropas Aizsardzības aģentūras vispārējam budžetam
   EIROPAS SAVIENĪBAS PADOME,
   ņemot vērā Padomes Vienoto rīcību 2004/551/KĀDP (2004. gada 12. jūlijs) par Eiropas Aizsardzības aģentūras izveidi (1), un jo īpaši tās 18. panta 1. punktu,
   tā kā:

               (1)

               Padome 2004. gada 13. septembrī pieņēma Lēmumu 2004/658/KĀDP (2) par finanšu noteikumiem, ko piemēro Eiropas Aizsardzības aģentūras vispārējam budžetam.

               (2)

               Eiropas Aizsardzības aģentūras valde 2005. gada 23. maijā ieteica Padomei pagarināt no viena gada līdz diviem laikposmu, kurā valdei būtu vajadzības gadījumā jāpārskata un jāgroza šie finanšu noteikumi.

               (3)

               Attiecīgi būtu jāgroza Lēmums 2004/658/KĀDP,

         IR PIEŅĒMUSI ŠO LĒMUMU.
   1. pants
   Padomes Lēmuma 2004/658/KĀDP 1. panta otro teikumu aizstāj ar šādu tekstu:
   “Vajadzības gadījumā valde līdz 2006. gada 31. decembrim pārskata vai groza šos finanšu noteikumus.”
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 21. novembrī

            Padomes vārdā —

            priekšsēdētājs

         J. STRAW

      (1)  OV L 245, 17.7.2004., 17. lpp.

      (2)  OV L 300, 25.9.2004., 52. lpp.


title: 2009/711/EK: Padomes Lēmums ( 2009. gada 14. septembris ), ar ko ieceļ amatā Reģionu komitejas locekli no Nīderlandes

text:
               19.9.2009

               LV

               Eiropas Savienības Oficiālais Vēstnesis

               L 247/12

      PADOMES LĒMUMS

   (2009. gada 14. septembris),
   ar ko ieceļ amatā Reģionu komitejas locekli no Nīderlandes
   (2009/711/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Nīderlandes valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Johanna MAIJ-WEGGEN kundzes atkāpšanās ir atbrīvojusies Reģionu komitejas locekļa vieta,

         IR NOLĒMUSI ŠĀDI.
   1. pants
   Ar šo uz atlikušo amata pilnvaru laiku, proti, līdz 2010. gada 25. janvārim, Reģionu komitejas locekļa amatā tiek iecelta:
   Karla M. H. PEIJS kundze, Commissaris van de Koningin van de provincie Zeeland.
   2. pants
   Šis lēmums stājas spēkā tā pieņemšanas dienā.

      Briselē, 2009. gada 14. septembrī

            Padomes vārdā –

            priekšsēdētāja

         C. MALMSTRÖM

      (1)  OV L 56, 25.2.2006., 75. lpp.


title: Padomes Lēmums (2003. gada 22. septembris) par Nolīguma slēgšanu, ar kuru atjauno Eiropas Kopienas un Ukrainas Nolīgumu par sadarbību zinātnes un tehnoloģijas jomā

text:
Svarīgs juridisks paziņojums

|

32003D0737

Oficiālais Vēstnesis L 267 , 17/10/2003 Lpp. 0024 - 0024

		Padomes Lēmums(2003. gada 22. septembris)par Nolīguma slēgšanu, ar kuru atjauno Eiropas Kopienas un Ukrainas Nolīgumu par sadarbību zinātnes un tehnoloģijas jomā(2003/737/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 170. panta otro daļu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā:(1) Eiropas Kopienas un Ukrainas Nolīgums par sadarbību zinātnes un tehnoloģijas jomā tika parakstīts 2002. gada 4. jūlijā Kopenhāgenā.(2) Minētā nolīguma 12. panta b) punkts nosaka, ka nolīgums slēdzams uz sākotnējo termiņu, kas beidzas 2002. gada 31. decembrī, un atjaunojams pēc abu pušu kopējas vienošanās uz piecu gadu papildu termiņiem.(3) Ar 2002. gada 15. oktobra vēstuli Ukrainas Ārlietu ministrija pieprasīja atjaunot minēto nolīgumu vēl uz pieciem gadiem. Nolīguma puses uzskata, ka minētā nolīguma ātra atjaunošana ir to savstarpējās interesēs.(4) Atjaunotā nolīguma būtiskais saturs ir vienāds ar tā nolīguma būtisko saturu, kura termiņš nesen beidzās.(5) Nolīgums, ar kuru atjauno Eiropas Kopienas un Ukrainas Nolīgumu par sadarbību zinātnes un tehnoloģijas jomā, ir jāapstiprina Kopienas vārdā,IR PIEŅĒMUSI ŠO LĒMUMU.1. pantsAr šo Kopienas vārdā apstiprina nolīgumu, ar kuru atjauno Eiropas Kopienas un Ukrainas Nolīgumu par sadarbību zinātnes un tehnoloģijas jomā uz piecu gadu papildu termiņu.Nolīguma teksts ir pievienots šim lēmumam.2. pantsAr šo Padomes priekšsēdētāju pilnvaro izraudzīties personu, kurai piešķirtas pilnvaras parakstīt nolīgumu, lai izteiktu Kopienas piekrišanu uzņemties tajā noteiktās saistības.Briselē, 2003. gada 22. septembrīPadomes vārdā —priekšsēdētājsF. Frattini[1] Eiropas Parlamenta 2003. gada 1. jūlija atzinums (Oficiālajā Vēstnesī vēl nav publicēts).--------------------------------------------------


title: Komisijas Lēmums (1999. gada 17. marts) saskaņā ar Padomes Regulas (EK) Nr. 3286/94 noteikumiem par Brazīlijas neautomātisko importa licencēšanas sistēmu un tās darbību (izziņots ar dokumenta numuru C(1999) 607)

text:
Avis juridique important

|

31999D0234

Official Journal L 086 , 30/03/1999 P. 0022 - 0025

Komisijas Lēmums(1999. gada 17. marts)saskaņā ar Padomes Regulas (EK) Nr. 3286/94 noteikumiem par Brazīlijas neautomātisko importa licencēšanas sistēmu un tās darbību(izziņots ar dokumenta numuru C(1999) 607)(1999/234/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes Regulu (EK) Nr. 3286/94 (1994. gada 22. decembris), ar ko nosaka Kopienas procedūras kopējās tirdzniecības politikas jomā, lai nodrošinātu Kopienas tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ir ieviesti Pasaules Tirdzniecības organizācijas aizgādnībā[1], kurā jaunākie grozījumi izdarīti ar Regulu (EK) Nr. 356/95[2], un jo īpaši tās 13. un 14. pantu,pēc apspriešanās ar Padomdevēju komiteju,tā kā ir šādi apsvērumi:A. PROCEDŪRA(1) Komisija 1998. gada 12. janvārī saņēma sūdzību saskaņā ar Padomes Regulas (EK) Nr. 3286/94 4. pantu (šeit turpmāk - "Regula"). Sūdzību iesniedza Febeltex (Fédération belge du textile - Beļģijas Tekstila federācija).(2) Sūdzības iesniedzējs apgalvoja, ka Brazīlijas neautomātiskā importa licencēšana, un jo īpaši tās ieviešana, apliekot ar obligātiem maksājumiem un obligātām minimālajām cenām, ir pretrunā dažiem noteikumiem Līgumā par Pasaules Tirdzniecības organizācijas izveidošanu un tā pielikumos (šeit turpmāk - "PTO līgums"). Pamatojoties uz to, sūdzības iesniedzējs lūdza Komisiju veikt vajadzīgās darbības, lai pārliecinātu Brazīliju atcelt šos pasākumus.(3) Sūdzībā bija pietiekami daudz sākotnējo pierādījumu, lai uzsāktu Kopienas pārbaudes procedūras pārskatīšanu saskaņā ar Regulas 8. pantu. Tādēļ šādu procedūru uzsāka 1998. gada 27. februārī[3].(4) Pēc pārbaudes procedūras uzsākšanas Komisija veica padziļinātu tehnisko jautājumu un faktu izmeklēšanu Brazīlijas importa licencēšanas sistēmā attiecībā uz tekstilizstrādājumiem. Pamatojoties uz šīs izmeklēšanas rezultātiem, Komisija izdarīja turpmāk minētos secinājumus.B. ATZINUMI, KAS ATTIECAS UZ ŠĶĒRŠĻU ESAMĪBU TIRDZNIECĪBĀ(5) Izmeklēšanā konstatēja, ka Brazīlijas sistēma ir licencēšanas sistēma PTO Nolīguma par importa licencēšanas procedūrām 3. panta 1. punkta nozīmē, un tādēļ tai jāatbilst minētā nolīguma noteikumiem, kā arī GATT 1994 noteikumiem.(6) Attiecīgie Brazīlijas tiesību akti, kas attiecas uz neautomātisko importa licencēšanas sistēmu, ir:- 1992. gada 25. septembra Dekrēts 660 (ar ko izveidoja Sistema Integrado de Comércio Exterior, Siscomex),- 1996. gada 12. decembra Portaria Interministerial 291 (Finanšu ministrija/Rūpniecības un tirdzniecības ministrija) (attiecībā uz importa operāciju apstrādi Siscomex nozīmē),- 1996. gada 12. decembra Portaria Secex 21 (par importa operāciju ieviešanu ar Siscomex palīdzību, to skaitā par cenu regulēšanu),- Comunicados Decex, ar ko izveido to preču sarakstu, uz kurām attiecas neautomātiskā importa licencēšana, kas ir konsolidēta ar 1997. gada 17. decembra Comunicado Decex 37.Tomēr Brazīlijas sistēma ir ļoti elastīga: to produktu sarakstā, kuriem vajadzīga neautomātiskā importa licence, jaunus produktus var iekļaut ar Rūpniecības, tirdzniecības un tūrisma ministrijas lēmumu.(7) Brazīlijas licencēšanas sistēma darbojas ar datorizētu instrumentu, ko sauc par Siscomex. Importa licenču piešķiršana Kopienas izcelsmes tekstilizstrādājumu ievešanai ir tieši saistīta ar obligātajām minimālajām cenām un obligāto maksājumu noteikumiem. Ja šie importa deklarācijas dati nesaskan ar tiem, ko noteikušas un Siscomex iekļāvušas Brazīlijas iestādes, tad importa licenču pieteikumus neapstrādā un importētājam lūdz sazināties ar Rūpniecības, tirdzniecības un tūrisma ministrijas Ārējās tirdzniecības departamentu (Decex).(8) Brazīlijas tiesību akti, ar kuriem ievieš šo sistēmu, neietver norādes par licencēšanas procedūrā ieviestajiem pasākumiem. Komisijas dienesti ir konstatējuši, ka Brazīlijā ir iekšējie administratīvie noteikumi vai vadlīnijas attiecībā uz obligāto maksājumu noteikumiem un minimālajām importa cenām, ko izmanto Brazīlijas importa licencēšanas sistēmas pārvaldīšanā. Šie noteikumi nav publicēti. Tādēļ valsts pārvalde un tirgotāji nevar ar tiem iepazīties. Turklāt nav iespēju pārsūdzēt šādus neoficiālus noteikumus.(9) Ja Siscomex neapstrādā importa licenču pieteikumus, kas neatbilst maksājumu noteikumu un minimālo cenu prasībām, attiecībā uz importētāja pieteikumu netiek pieņemts nekāds oficiāls lēmums. Tas paliek neizlemts uz nenoteiktu laiku.(10) Brazīlijas sistēma neatvieglo GATT atbilstošu pasākumu ieviešanu, tās vienīgā funkcija ir importa procedūru kā tirdzniecības politikas instrumenta piemērošana un pārvaldīšana, lai ierobežotu tekstilizstrādājumu importa ieplūšanu Brazīlijā. Izmeklēšana arī parādīja, ka šī sistēma atļauj Brazīlijas iestādēm diskrētā un patvaļīgā veidā, ar neoficiāliem un vēl nepublicētiem pamatojumiem, izlemt importa licences nepiešķirt. Paredzot obligāto maksājumu noteikumus un minimālās cenas kā noteikumus licences izdošanai, Brazīlija ir ievērojami ierobežojusi dažu Kopienas izcelsmes tekstilizstrādājumu importu un ir atbaidījusi lielu skaitu iespējamo Kopienas ražotāju klientu.(11) Brazīlija vēl nav paziņojusi daļu attiecīgo tiesību aktu (1997. gada 17. decembra Comunicado Decex 37). Atlikusī daļa ir paziņota ar kavēšanos, kas ilgāka par vienu gadu, tikai pēc Komisijas pašreizējās izmeklēšanas uzsākšanas saskaņā ar Regulu, un šajā paziņojumā ir izlaista būtiska informācija (piemēram, nav dots to preču saraksts, uz kurām attiecas licencēšanas procedūra).(12) Šādos apstākļos Komisija uzskata, ka sūdzības iesniedzēja sūdzība ir labi pamatota un ka Brazīlijas parastā kārtība rada šķēršļus tirdzniecībai Regulas 2. panta 1. punkta nozīmē, jo tie ir pretrunā šādiem noteikumiem:- GATT X1. pantam un XI1. pantam,- PTO Nolīguma par importa licencēšanas procedūrām 1. panta 3. punktam, 3. panta 2. punktam, 3. panta 5. punkta f) apakšpunktam un 5. pantam.(13) Komisija tomēr uzskata, ka atsauces uz iepriekšminēto juridisko pamatu neizslēdz regresa prasījumu saskaņā ar tiem attiecīgajiem noteikumiem PTO līgumā un tam pievienotajos nolīgumos, ko var izmantot PTO procedūrās.C. ATZINUMI PAR NEGATĪVU IETEKMI UZ TIRDZNIECĪBU(14) Komisija izmeklēšana parādīja Brazīlijas tirgus milzīgo potenciālu attiecībā uz konkurētspējīgiem produktiem, ko eksportē Kopienas ražotāji. Šajā sakarā galvenie atzinumi par negatīvo ietekmi uz tirdzniecību, ko izraisījusi prakse, par kuru iesniegta sūdzība, norāda, ka Brazīlijas neautomātiskā importa licencēšanas sistēma ietver ievērojamus pieejas ierobežojumus Brazīlijas tirgum dažiem Kopienas tekstilizstrādājumiem.(15) Izmeklēšana ietvēra izstrādājumus, kuri uzskaitīti Kombinētās nomenklatūras 50. līdz 63. nodaļā un parādīja, ka Brazīlijas sistēmas ietekme dažādās nozarēs ir atšķirīga. Kopumā neatkarīgi no Brazīlijas tirgus lielā potenciāla, Kopienas tekstila eksportā uz Brazīliju 1996. un 1997. gadā nav reģistrēts ievērojams pieaugums, jo īpaši salīdzinot ar ziņojumiem par citiem līdzīgiem Dienvidamerikas tirgiem.(16) Konkrēti, neautomātiskās importa licencēšanas sistēmas ieviešana un tās ieviešana ar obligāto maksājumu notikumiem un obligātajām minimālajām cenām 1997. gadā (un dažos gadījumos 1996. gadā) jau ir izraisījusi dažu Eiropas Savienības tekstilizstrādājumu eksporta samazināšanos, piemēram, matraču audumam (KN kodi: 5516 23 10; 5210 49 00), siksnām (KN kods: 5806 32 10), gultas pārklājiem (un līdzīgiem izstrādājumiem) (KN kodi: 6302 32 90), trikotāžas sintētiskajiem audumiem aizkariem (KN kods: 6002 43 11), mākslīgo šķiedru audumam ikdienas valkāšanai (piemēram, lyocell, elastānam) (KN kods: 5516 13 00) uz Brazīliju.(17) Brazīlijas prakse, par ko iesniegta sūdzība, ir izraisījusi ievērojamu konkurētspējas zudumu dažiem Kopienas tekstilizstrādājumu eksportētājiem Brazīlijas tirgū. Šāds konkurētspējas zudums ir īpaši krass tādās nozarēs kā matraču audumi, aizkaru audumi un siksnas, uz ko attiecas minimālās eksporta cenas.(18) Apstrīdēto pasākumu ieviešana daudzos gadījumos ir novedusi pie ievērojamas Brazīlijas klientu skaita un nozīmīguma samazināšanās, kā arī pie saņemto vai apstiprināto pasūtījumu skaita samazināšanās.(19) Minimālo cenu prasība arī ir novedusi pie ievērojama to preču veidu samazinājuma, ko var izvest uz Brazīliju. Citiem vārdiem sakot, preces, kuru eksporta cena ir pārāk zema, salīdzinot ar prasīto obligāto minimālo cenu, vairs nevar izvest, jo ar augstāku cenu tie zaudē konkurētspēju. Šīs sekas bieži iestājas sakarā ar pārāk lētu produkciju, kurai ir lielāka vietējā konkurence. Tādējādi Brazīlijas importētāji izvēlēsies pirkt Brazīlijas produkciju, kura, ja to neapliek ar obligāto minimālo cenu, ir dārgāka par līdzvērtīgu Kopienas tekstilizstrādājumu.(20) Turpmākā nelabvēlīgā ietekme uz tirdzniecību, ko rada Kopienas tekstilizstrādājumu ražotāji/eksportētāji, ir vajadzība mainīt tehniskās specifikācijas vai izstrādājuma sastāvu. Šīs izmaiņas ir vajadzīgas, lai atbilstu noteiktajām minimālajām cenām. Izmaiņas izstrādājuma tehniskajās specifikācijās dažos gadījumos ir vienīgais veids kā iegūt izstrādājumu, kura cena atbilst noteiktajai minimālajai cenai un kura ir ekonomiski stabila. Šajā sakarā Komisijas dienestiem ir sniegti piemēri, kuros matrača pārvalkā kokvilnas, viskozes, poliestera utt. procentuālais sastāvs ir mainīts, piemēram, izmantojot jaunus izejmateriālus (tādus kā viskoze) vai izmantojot tādus jaunus izejmateriālus, kuru lietošanas rezultātā izmainās auduma svars kvadrātmetrā (tādus kā polipropilēns).(21) Brazīlijas neautomātiskās importa licencēšanas sistēmas izmantošana kā tirdzniecības politikas mehānisms tirdzniecības plūsmas kontrolei dažās tekstilizstrādājumu nozarēs ir izmainījis tirgus nosacījumus, kas dažos gadījumos ir novedis pie tā, ka Brazīlijas tirgus Kopienas tekstila eksportētājiem ir gandrīz slēgts. Piemēram, minimālā importa cena, ko Brazīlijas iestādes ir noteikušas žakarda matraču pārvalkiem ar KN kodu 5516 23 10, ir 20 USD/kg, kas vairāk nekā divas reizes pārsniedz šā izstrādājuma parasto tirdzniecības cenu (t.i., 8 līdz 11 USD/kg). Šāds cenas pieaugums ir radījis ievērojamu konkurētspējas zudumu Brazīlijas tirgū Kopienas tekstilizstrādājumu eksportētājiem.(22) Tādēļ Komisija secināja, ka iepriekšminētā ietekme rada nelabvēlīgu ietekmi uz tirdzniecību Regulas 2. panta 4. punkta nozīmē.D. KOPIENAS INTERESES(23) Pēdējos divos gados Eiropas eksportētāji un ražotāji ir izvirzījuši trīs lietas pret Brazīlijas praksi, kurai ir ierobežojoša ietekme uz Kopienas dažādu ražojumu eksportu (tērauda plāksnes, tekstilizstrādājumi un sorbīts). Šie pasākumi šķiet vērsti pret īpašiem jutīgiem sektoriem, nepārredzamā veidā un ar ļoti elastīgu lēmumu pieņemšanas procesu. Šai nolūkā Kopienai ir ļoti svarīgi kopumā vērsties pret Brazīlijas sistēmu.(24) Turklāt Kopienai ir ļoti svarīgi nodrošināt to, ka PTO partneri pilnībā atbilst saistībām, kuras ir saistošas arī Kopienai. Daudzpusējas tirdzniecības sistēmas darbībai būtiska ir konsekventa vēršanās pret visām iespējamām PTO neatbilstošajām praksēm.(25) Saistībā ar lietu Febeltex, ņemot vērā tekstilrūpniecības nozīmi Kopienā vispār un vajadzību nodrošināt Kopienas tekstilizstrādājumiem godīgu pieeju ārpuskopienas valstu tirgiem, Kopienai nekavējoties jāapstrīd Brazīlijas neautomātiskā licencēšanas sistēma saskaņā ar attiecīgajiem noteikumiem Līgumā par importa licencēšanas procedūrām un GATT 1994 un PTO Vienošanos par strīdu izšķiršanu attiecīgajiem noteikumiem.E. SECINĀJUMI UN VEICAMIE PASĀKUMI(26) Ir notikušas tikšanās un vēstuļu apmaiņas ar attiecīgajām Brazīlijas iestādēm, lai apspriestu tālākos mērķus un panāktu izlīgumu, bet Brazīlijas iestādes nav iesniegušas nevienu priekšlikumu šādam risinājumam.(27) Šajos apstākļos šķiet, ka Kopienas interesēs ir uzsākt PTO strīda izšķiršanas procedūru,IR NOLĒMUSI:1. pants1. Brazīlijas neautomātiskā licencēšanas sistēma, obligāto minimālo cenu un obligātie maksājumu nosacījumi neatbilst šīs valsts saistībām saskaņā ar Marakešas līgumu par Pasaules Tirdzniecības organizācijas izveidošanu un rada "šķēršļus tirdzniecībai" Regulas (EK) Nr. 3286/94 2. panta 1. punkta nozīmē.2. Kopiena uzsāks darbības pret Brazīliju saskaņā ar Vienošanos par normām un procedūrām strīdu izšķiršanai un citiem attiecīgiem PTO noteikumiem, lai nodrošinātu tirdzniecības šķēršļu novēršanu.2. pantsŠo lēmumu piemēro no dienas, kad to publicē Eiropas Kopienu Oficiālajā Vēstnesī.Briselē, 1999. gada 17. martāKomisijas vārdā -priekšsēdētāja vietnieksLeon Brittan[1] OV L 349, 31.12.1994., 71. lpp.[2] OV L 41, 23.2.1995., 3. lpp.[3] Paziņojums par izmeklēšanas procedūras uzsākšanu attiecībā uz šķēršļiem tirdzniecībai Padomes Regulas (EK) Nr. 3286/94 nozīmē, kurus veido Brazīlijā esošā tirdzniecības prakse attiecībā uz tekstilizstrādājumu tirdzniecību (OV C 63, 27.2.1998., 2. lpp).


title: 2013/696/KĀDP: Politikas un drošības komitejas Lēmums EUTM Mali/2/2013 ( 2013. gada 12. novembris ), ar ko izveido Palīdzības sniedzēju komiteju Eiropas Savienības militārajai misijai, lai palīdzētu Mali bruņoto spēku apmācībā ( EUTM Mali)

text:
               30.11.2013

               LV

               Eiropas Savienības Oficiālais Vēstnesis

               L 320/31

         POLITIKAS UN DROŠĪBAS KOMITEJAS LĒMUMSEUTMMALI/2/2013
   (2013. gada 12. novembris),
   ar ko izveido Palīdzības sniedzēju komiteju Eiropas Savienības militārajai misijai, lai palīdzētu Mali bruņoto spēku apmācībā (EUTM Mali)
   (2013/696/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 8. panta 5. punktu,
   tā kā:

               (1)

               Saskaņā ar Lēmuma 2013/34/KĀDP 8. panta 5. punktu Padome ir pilnvarojusi Politikas un drošības komiteju (PDK) pieņemt attiecīgus lēmumus par Palīdzības sniedzēju komitejas (PSK) Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), izveidi.

               (2)

               Eiropadomes 2000. gada 7., 8. un 9. decembra Nicas sanāksmes un 2002. gada 24. un 25. oktobra Briseles sanāksmes secinājumos ir izklāstīta kārtība trešo valstu dalībai krīzes pārvarēšanas operācijās un PSK izveidei.

               (3)

               PSK vajadzētu būt forumam, kurā ar palīdzību sniedzošām trešām valstīm apspriest visas problēmas, kas saistītas ar EUTM Mali vadību. PDK, kas īsteno EUTM Mali politisko kontroli un stratēģisko vadību, būtu jāņem vērā PSK paustie viedokļi.

               (4)

               Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un ieviešanā. Tādēļ Dānija nepiedalās šā lēmuma pieņemšanā un Dānijai tas nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Izveidošana un pilnvaras
   Ar šo izveido Palīdzības sniedzēju komiteju (PSK) Eiropas Savienības militārajai misijai, lai palīdzētu Mali bruņoto spēku apmācībā (EUTM Mali). Tās pilnvaras ir noteiktas Eiropadomes 2000. gada 7., 8. un 9. decembra Nicas sanāksmes un 2002. gada 22. un 25. oktobra Briseles sanāksmes secinājumos.
   2. pants
   Sastāvs
   1.   PSK locekļi ir:

               —

               visu ES dalībvalstu pārstāvji,

               —

               pārstāvji no tām trešām valstīm, kuras piedalās EUTM Mali un sniedz būtisku palīdzību.

         2.   PSK sanāksmēs var piedalīties arī Komisijas pārstāvis.
   3. pants
   ES misijas komandiera sniegta informācija
   ES misijas komandieris sniedz informāciju PSK.
   4. pants
   Priekšsēdētājs
   PSK vada Savienības Augstais pārstāvis ārlietās un drošības politikas jautājumos vai viņa pārstāvis ciešā saziņā ar Eiropas Savienības Militārās komitejas priekšsēdētāju vai viņa pārstāvi.
   5. pants
   Sanāksmes
   1.   PSK sanāksmes regulāri sasauc tās priekšsēdētājs. Ja to prasa apstākļi, pēc priekšsēdētāja iniciatīvas vai kāda locekļa pieprasījuma var sasaukt ārkārtas sanāksmes.
   2.   Priekšsēdētājs iepriekš izsūta sanāksmes pagaidu darba kārtību un ar sanāksmi saistītos dokumentus. Priekšsēdētājs ir atbildīgs par to, lai informācija par PSK diskusiju iznākumu tiktu nosūtīta PDK.
   6. pants
   Konfidencialitāte
   1.   Saskaņā ar Padomes Lēmumu 2013/488/ES (2013. gada 23. septembris) (2) uz PSK sanāksmēm un darbu attiecas Padomes drošības noteikumi. Jo īpaši PSK pārstāvjiem ir attiecīgas drošības pielaides.
   2.   Ja vien PSK vienprātīgi nepieņem citu lēmumu, uz tās apspriedēm attiecas dienesta noslēpuma pienākums.
   7. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2013. gada 12. novembrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 14, 18.1.2013., 19. lpp.

      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).


title: 2005/204/EK: Lēmums Nr. 199 (2004. gada 13. oktobris) par veidlapu paraugiem Padomes Regulu (EEK) Nr. 1408/71 un (EEK) Nr. 574/72 piemērošanai (E 300. sērija) (Dokuments attiecas uz EEZ un uz ES/Šveices Nolīgumu)

text:
               18.3.2005

               LV

               Eiropas Savienības Oficiālais Vēstnesis

               L 73/1

      LĒMUMS Nr. 199
   (2004. gada 13. oktobris)
   par veidlapu paraugiem Padomes Regulu (EEK) Nr. 1408/71 un (EEK) Nr. 574/72 piemērošanai (E 300. sērija)
   (Dokuments attiecas uz EEZ un uz ES/Šveices Nolīgumu)
   (2005/204/EK)
   MIGRĒJOŠĀ DARBASPĒKA SOCIĀLĀS DROŠĪBAS ADMINISTRATĪVĀ KOMISIJA,
   ņemot vērā 81. panta a) punktu Padomes 1971. gada 14. jūnija Regulā (EEK) Nr. 1408/71 par sociālās nodrošināšanas sistēmas piemērošanu darba ņēmējiem, pašnodarbinātām personām un viņu ģimenes locekļiem, kuri pārvietojas Kopienas teritorijā (1), saskaņā ar kuru Administratīvā komisija ir atbildīga par visu administratīvo jautājumu izskatīšanu, kas rodas saistībā ar Regulas (EEK) Nr. 1408/71 un turpmāko regulu noteikumiem,
   ņemot vērā 2. panta 1. punktu Padomes 1972. gada 21. marta Regulā (EEK) Nr. 574/72 (2) par sociālās nodrošināšanas sistēmas piemērošanu darba ņēmējiem un viņu ģimenēm, kuri pārvietojas Kopienas teritorijā, ar ko nosaka kārtību Regulas (EEK) Nr. 1408/71 ieviešanai, kurā noteikts, ka Administratīvās komisijas pienākums ir sagatavot veidlapu paraugus, kas nepieciešami Regulu (EEK) Nr. 1408/71 un (EEK) Nr. 574/72 īstenošanai,
   ņemot vērā 1994. gada 8. februāra Lēmumu Nr. 154 par veidlapu paraugiem, kas nepieciešami Padomes Regulu (EEK) Nr. 1408/71 un (EEK) Nr. 574/72 piemērošanai (E 301, E 302, E 303) (3),
   tā kā:

               (1)

               Eiropas Savienības paplašināšanās 2004. gada 1. maijā dēļ jāgroza veidlapas E 301, E 302 un E 303.

               (2)

               Eiropas ekonomikas zonas 1992. gada 2. maija Nolīgums (EEZ Nolīgums), ko papildināja ar 1993. gada 17. marta protokola VI pielikumu, īsteno Regulas (EEK) Nr. 1408/71 un (EEK) Nr. 574/72 Eiropas ekonomikas zonā.

               (3)

               Eiropas Kopiena un tās dalībvalstis, kā arī Šveices Konfederācija ir noslēgušas Nolīgumu par personu brīvu pārvietošanos (Šveices Nolīgums), kas stājās spēkā 2002. gada 1. jūnijā. Nolīguma II pielikums attiecas uz Regulām (EEK) Nr. 1408/71 un (EEK) Nr. 574/72.

               (4)

               Praktisku apsvērumu dēļ veidlapām, ko izmanto Eiropas Savienībā, kā arī saskaņā ar EEZ un Šveices Nolīgumiem, jābūt identiskām.

         IR NOLĒMUSI ŠĀDI.

               1.

               Veidlapu E 301, E 302 un E 303 paraugus, kas iekļauti Lēmumā Nr. 154, aizstāj ar pielikumā pievienoto veidlapu paraugiem.

               2.

               Dalībvalstu atbildīgās iestādes iesaistītajām pusēm (tiesīgiem prasības iesniedzējiem, iestādēm, darba devējiem u. c.) izmantošanai sniegs pielikumā pievienotās veidlapas.

               3.

               Šīs veidlapas būs pieejamas oficiālajās Kopienas valodās un sagatavotas tā, lai dažādās versijas ir pilnīgi vienādas pēc satura, kas visiem adresātiem (tiesīgiem prasības iesniedzējiem, iestādēm, darba devējiem u. c.) sniegs iespēju saņemt veidlapu savā valodā.

               4.

               Šo lēmumu, kas aizstāj Lēmumu Nr. 154, publicē Eiropas Savienības Oficiālajā Vēstnesī. To piemēro no tā mēneša pirmās dienas, kas seko tā publicēšanai.

            Administratīvās

            komisijas priekšsēdētājs

         C.-J. VAN DEN BERG

      (1)  OV L 149, 5.7.1971., 2. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 631/2004 (OV L 100, 6.4.2004., 1. lpp.).

      (2)  OV L 74, 27.3.1972, 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 631/2004.

      (3)  OV L 244, 19.9.1994., 123. lpp.


title: 2013/592/ES: Eiropas Parlamenta Lēmums ( 2013. gada 17. aprīlis ) par Eiropas Dzelzceļa aģentūras 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/277

      EIROPAS PARLAMENTA LĒMUMS

   (2013. gada 17. aprīlis)
   par Eiropas Dzelzceļa aģentūras 2011. finanšu gada budžeta izpildes apstiprināšanu
   (2013/592/ES)
   EIROPAS PARLAMENTS,

               —

               ņemot vērā Eiropas Dzelzceļa aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Dzelzceļa aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 881/2004, ar ko izveido Eiropas Dzelzceļa aģentūru (Aģentūras regula) (4), un jo īpaši tās 39. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0103/2013),

               1.

               sniedz Eiropas Dzelzceļa aģentūras izpilddirektoram apstiprinājumu par aģentūras 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Dzelzceļa aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 145. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 164, 30.4.2004., 1. lpp.

      (5)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      (2013. gada 17. aprīlis),
      ar konstatējumiem, kas ir neatņemama daļa no lēmuma par Eiropas Dzelzceļa aģentūras 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Dzelzceļa aģentūras 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Dzelzceļa aģentūras 2011. finanšu gada pārskatiem ar Aģentūras atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 881/2004, ar ko izveido Eiropas Dzelzceļa aģentūru (Aģentūras regula) (4), un jo īpaši tās 39. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0103/2013),

                  A.

                  tā kā Revīzijas palāta ir norādījusi, ka tā ir guvusi pamatotu pārliecību, ka Eiropas Dzelzceļa aģentūras (“Aģentūra”) gada pārskati par 2011. finanšu gadu ir ticami un ka pakārtotie darījumi ir likumīgi un pareizi,

                  B.

                  tā kā 2012. gada 10. maijā Parlaments sniedza Aģentūras izpilddirektoram apstiprinājumu par Aģentūras 2010. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              pauda nožēlu par to, ka kļūdainu budžeta prognožu dēļ atsevišķi ieguldījumi tika atcelti vai aizkavējās; mudināja Aģentūru nekavējoties informēt budžeta izpildes apstiprinātājiestādi par pasākumiem, kas īstenoti, lai varētu labāk prognozēt izdevumus,

                              —

                              atgādināja, ka Aģentūra jau 2008. un 2009. finanšu gadā pārnesa ievērojamas summas uz 2010. finanšu gadu; uzskatīja, ka turpmāk šādus nopietnus budžeta gada pārskata principa pārkāpumus vairs nevarēs atzīt par pieņemamiem un ka nākamreiz, atkārtojoties šī principa pārkāpumiem, budžeta izpildi nedrīkstētu apstiprināt; prasīja Aģentūrai nekavējoties veikt nepieciešamos pasākumus, lai novērstu šo situāciju,

                              —

                              uzskatīja, ka Aģentūra pienācīgi nerisināja problēmu, kas saistīta ar apropriāciju pārnešanu no viena gada uz nākamo; atgādināja par budžeta gada pārskata principa nozīmīgumu; aicināja Aģentūru informēt budžeta izpildes apstiprinātājiestādi par pasākumiem, kas veikti, lai uzlabotu ikgadējo budžeta izpildi un samazinātu budžeta apropriāciju pārnešanu,

                              —

                              mudināja Aģentūru izstrādāt daudzgadu plānu, kurā ilgtermiņa mērķi būtu pārvērsti par daudzgadu uzdevumiem un ar tiem saistītiem darbības rezultātus raksturojošiem pamatrādītājiem; uzsvēra, ka tas ieinteresētās personas nodrošinātu ar labāku informāciju par aģentūras mērķiem, darbībām, stratēģiskajām prioritātēm un resursu sadali,

                              —

                              aicināja Aģentūru īstenot Iekšējās revīzijas dienesta ieteikumus, kas saistīti ar šī dienesta 2009. gadā veikto cilvēkresursu pārvaldības revīziju;

                  C.

                  tā kā saskaņā ar Revīzijas palātas ziņojumu par Aģentūras 2011. finanšu gada pārskatiem (7) tās 2011. gada budžets bija EUR 25 988 665, t. i., par 7,62 % lielāks nekā 2010. gadā (EUR 24 147 240);

         Budžeta un finanšu pārvaldība

                  1.

                  konstatē, ka saskaņā ar Aģentūras gada darbības pārskatu uzņemtās saistības bija 95 % no apropriācijām un maksājumiem izmantotās saistības – 81 % no apropriācijām; jo īpaši norāda, ka:

                              —

                              I sadaļā (Personāla izdevumi) saistību apropriācijas bija EUR 15 930 664 (100 %), no kuriem 99 % (EUR 15 710 948) tika izmantoti maksājumu veikšanai un 1 % (EUR 219 716) tika pārnests uz 2012. gadu,

                              —

                              II sadaļā (Administratīvie izdevumi) saistību apropriācijas bija EUR 2 212 548 (gandrīz 100 %), no kuriem 75 % (EUR 1 649 635) tika izmantoti maksājumu veikšanai un 25 % (EUR 562 913) tika pārnesti uz 2012. gadu,

                              —

                              III sadaļā (Darbības izdevumi) saistību apropriācijas bija EUR 6 495 020 (83 %), no kuriem 47 % (EUR 3 659 761) tika izmantoti maksājumu veikšanai un 36 % (EUR 2 835 259) tika pārnesti uz 2012. gadu;

                  2.

                  konstatē, ka maksājumu attiecība pret budžeta apropriācijām ir uzlabojusies visās sadaļās, izņemot III sadaļu, kurā tā saglabājusies zema – 47 % (39 % 2010. gadā); prasa, lai Aģentūra veiktu turpmākus pasākumus šī trūkuma novēršanai, jo šāda situācija ir pretrunā budžeta gada pārskata principam, un nekavējoties par to ziņotu budžeta lēmējinstitūcijai;

         Personāls

                  3.

                  konstatē, ka saskaņā ar Revīzijas palātas ziņojumu Aģentūrai laikposmā no 2013. līdz 2015. gadam būs jāaizstāj puse no operatīvā personāla; aicina Aģentūru informēt budžeta izpildes apstiprinātājiestādi par pasākumiem, kas veikti šīs sarežģītās situācijas pārvaldībai, jo tas var izraisīt būtiskus pārtraukumus Aģentūras operatīvajās darbībās;

         Divas atrašanās vietas

                  4.

                  pieņem zināšanai to, ka Aģentūra atzīst, ka divu atrašanās vietu izmantošana samazina efektivitāti un rada papildu izmaksas; turklāt atzīmē, ka Aģentūra ir darījusi visu, kas ir tās spēkos, lai pēc iespējas samazinātu negatīvo ietekmi, ko rada lēmums par tās atrašanās vietu;

                  5.

                  konstatē, ka saskaņā ar gada darbības pārskatu tika pabeigts sagatavošanas posms projektam, kura mērķis ir palielināt Valensjēnā izvietotās mītnes ietilpību; turklāt atzīmē, ka Lilles biroja telpu uzlabošana tika atlikta līdzekļu trūkuma dēļ;

         Grāmatvedības sistēma

                  6.

                  konstatē, ka saskaņā ar Aģentūras gada darbības pārskatu tā ir atjauninājusi rokasgrāmatu par finanšu procedūrām atbilstoši uzkrājumu grāmatvedības (ABAC) sistēmas ABAC Workflow un ABAC Assets moduļu izmantošanai; turklāt atzīmē, ka ABAC Assets modulis tika ieviests 2011. gadā;

                  7.

                  atzinīgi vērtē to, ka 2010. gada 1. septembrī Aģentūra ieviesa centralizētu sistēmu saņemto rēķinu reģistrēšanai; uzsver, ka šis pasākums ir nepieciešams, lai nodrošinātu visu rēķinu savlaicīgu reģistrēšanu, un tas palīdz novērst kavēšanos maksājumu apstrādē;

         Pārnestās apropriācijas

                  8.

                  konstatē, ka saskaņā ar Revīzijas palātas ziņojumu uz 2012. gadu pārnesto apropriāciju summa bija EUR 3 617 887; aicina Aģentūru veikt turpmākus pasākumus šī trūkuma novēršanai, jo šāda situācija ir pretrunā budžeta gada pārskata principam;

         Darbā pieņemšanas procedūras

                  9.

                  konstatē, ka saskaņā ar Revīzijas palātas ziņojumu Aģentūrai būtu jāuzlabo darbā pieņemšanas procedūras, lai pilnībā nodrošinātu pārredzamību un vienlīdzīgu attieksmi pret kandidātiem; aicina Aģentūru informēt budžeta izpildes apstiprinātājiestādi par pasākumiem, kas veikti darbā pieņemšanas procedūru uzlabošanai; uzskata, ka dažas Civildienesta noteikumu prasības var radīt ievērojamu administratīvo slogu; tādēļ mudina Komisiju, ņemot vērā Civildienesta noteikumu 110. pantu, atļaut zināmu vienkāršošanu attiecībā uz aģentūrām;

                  10.

                  pieņem zināšanai, ka saskaņā ar gada darbības pārskatu darbā pieņemšana notikusi kā bija plānots, vakanču īpatsvaram gada beigās veidojot 2,78 %; atzīmē arī, ka 2011. gada beigās Aģentūrā strādāja 140 pagaidu darbinieki un 14 cita veida darbinieki (līgumdarbinieki un norīkotie valsts eksperti);

         Interešu konflikti

                  11.

                  aicina Aģentūru rūpīgi pārbaudīt un nepieļaut interešu konfliktus gadījumos, kad tā pieņem darbā speciālistus un personālu no nozares, kuru Aģentūra uzrauga;

         Iekšējā revīzija

                  12.

                  konstatē, ka saskaņā ar Aģentūras sniegto informāciju Iekšējās revīzijas dienests 2011. gadā veica revīziju “Prasmīga savietojamības pārvaldība” (Expert Management in Interoperability), lai nodrošinātu pamatotu pārliecību par iekšējās kontroles sistēmas atbilstību un efektivitāti attiecībā uz savietojamības prasmīgu pārvaldību Aģentūrā; atzīmē, ka Iekšējās revīzijas dienests nāca klajā ar sešiem ieteikumiem, no kuriem divi tiek uzskatīti par ļoti svarīgiem, trīs – par svarīgiem un viens – par vēlamu; aicina Aģentūru izpildīt Iekšējās revīzijas dienesta ieteikumus un informēt budžeta izpildes apstiprinātājiestādi par veiktajiem pasākumiem;

                  13.

                  atzinīgi vērtē Aģentūras iniciatīvu 2007. gada beigās izveidot iekšējās revīzijas struktūrvienību, kuras uzdevums ir sniegt atbalstu un konsultācijas Aģentūras izpilddirektoram un vadībai iekšējās kontroles, riska novērtēšanas un iekšējās revīzijas jomā; turklāt atzīmē, ka iekšējās revīzijas struktūrvienības darbība 2011. gadā bija virzīta uz pārvaldības atbalsta sniegšanu attiecībā uz 16. iekšējās kontroles standarta ikgadējo novērtēšanu, riska pārvaldības sistēmas pārskatīšanu, 2011. gadā veiktās riska novērtēšanas koordinēšanu un īpašas politikas izstrādi interešu konflikta situāciju pārvaldībai Aģentūrā;

                  14.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāli konstatējumi, atsaucas uz 2013. gada 17. aprīļa rezolūciju (8) par aģentūru darbību, finanšu pārvaldību un kontroli.

         (1)  OV C 388, 15.12.2012., 145. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 164, 30.4.2004., 1. lpp.

         (5)  OV L 357, 31.12.2002., 72. lpp.

         (6)  OV L 286, 17.10.2012., 229. lpp.

         (7)  Ziņojums par 2011. gada pārskatiem, 6. lpp.

         (8)  Pieņemtie teksti, P7_TA(2013)0134 (skatīt šā Oficiālā Vēstneša 374. lappusi).


title: 2013/229/ES: Padomes Lēmums ( 2013. gada 14. maijs ) par to, lai Rumānija sāktu daktiloskopijas datu automatizētu apmaiņu

text:
               24.5.2013

               LV

               Eiropas Savienības Oficiālais Vēstnesis

               L 138/11

         PADOMES LĒMUMS
   (2013. gada 14. maijs)
   par to, lai Rumānija sāktu daktiloskopijas datu automatizētu apmaiņu
   (2013/229/ES)
   EIROPAS SAVIENĪBAS PADOME,
   ņemot vērā Padomes Lēmumu 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (1), un jo īpaši tā 25. pantu,
   ņemot vērā Padomes Lēmumu 2008/616/TI (2008. gada 23. jūnijs) par to, kā īstenot Lēmumu 2008/615/TI (2), un jo īpaši tā 20. pantu un pielikuma 4. nodaļu,
   tā kā:

               (1)

               Saskaņā ar Protokolu par pārejas noteikumiem, kas pievienots Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam, tādu aktu tiesiskās sekas, kurus Savienības iestādes un struktūras pieņēmušas, pirms stājās spēkā Lisabonas līgums, paliek nemainīgas tiktāl, ciktāl minētie akti netiks atcelti, anulēti vai grozīti, piemērojot Līgumus.

               (2)

               Tādējādi Lēmuma 2008/615/TI 25. pants ir piemērojams, un Padomei ir jāpieņem vienprātīgs lēmums par to, vai dalībvalstis ir īstenojušas minētā lēmuma 6. nodaļas noteikumus.

               (3)

               Lēmuma 2008/616/TI 20. pantā ir noteikts, ka Lēmuma 2008/615/TI 25. panta 2. punktā minētos lēmumus pieņem, pamatojoties uz izvērtējuma ziņojumiem, ko izstrādā ar anketas palīdzību. Attiecībā uz datu automatizētu apmaiņu saskaņā ar Lēmuma 2008/615/TI 2. nodaļu izvērtējuma ziņojuma pamatā ir izvērtējuma inspekcija un izmēģinājuma darbības.

               (4)

               Saskaņā ar Lēmuma 2008/616/TI pielikuma 4. nodaļas 1.1. punktu Padomes attiecīgās darba grupas izstrādātā anketa attiecas uz katru no datu automatizētās apmaiņas veidiem, un dalībvalstij tā ir jāaizpilda, tiklīdz dalībvalsts uzskata, ka tā izpilda priekšnosacījumus, lai veiktu attiecīgās kategorijas datu apmaiņu.

               (5)

               Rumānija ir aizpildījusi anketu par datu aizsardzību un anketu par daktiloskopijas datu apmaiņu.

               (6)

               Rumānija ir veikusi sekmīgas izmēģinājuma darbības ar Austriju.

               (7)

               Rumānijā ir notikusi izvērtējuma inspekcija, un Austrijas izvērtējuma grupa ir sagatavojusi ziņojumu par izvērtējuma inspekciju un nosūtījusi to Padomes attiecīgajai darba grupai.

               (8)

               Padomei ir iesniegts vispārējs izvērtējuma ziņojums, kurā apkopoti anketas, izvērtējuma inspekcijas un izmēģinājuma darbību rezultāti attiecībā uz daktiloskopijas datu apmaiņu,

         IR PIEŅĒMUSI ŠO LĒMUMU.
   1. pants
   Attiecībā uz daktiloskopijas datu automatizētu meklēšanu Rumānija ir pilnībā īstenojusi Lēmuma 2008/615/TI 6. nodaļā paredzētos vispārējos datu aizsardzības noteikumus un no šā lēmuma spēkā stāšanās dienas ir tiesīga saņemt un sniegt personas datus saskaņā ar minētā lēmuma 9. pantu.
   2. pants
   Šis lēmums stājas spēkā tā pieņemšanas dienā.

      Briselē, 2013. gada 14. maijā

            Padomes vārdā –

            priekšsēdētājs

         M. NOONAN

      (1)  OV L 210, 6.8.2008., 1. lpp.

      (2)  OV L 210, 6.8.2008., 12. lpp.


title: Padomes Lēmums 2013/186/KĀDP ( 2013. gada 22. aprīlis ), ar ko groza Lēmumu 2012/739/KĀDP par ierobežojošiem pasākumiem pret Sīriju

text:
                  23.4.2013

                  LV

                  Eiropas Savienības Oficiālais Vēstnesis

                  L 111/101

         PADOMES LĒMUMS 2013/186/KĀDP
         (2013. gada 22. aprīlis),
         ar ko groza Lēmumu 2012/739/KĀDP par ierobežojošiem pasākumiem pret Sīriju
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         tā kā:

                     (1)

                     Padome 2012. gada 29. novembrī pieņēma Lēmumu 2012/739/KĀDP par ierobežojošiem pasākumiem pret Sīriju (1).

                     (2)

                     Padome 2013. gada 18. februārī paziņoja, ka būtu jāizvērtē un jāpārskata sankciju režīms pret Sīriju, lai atbalstītu opozīciju un palīdzētu tai.

                     (3)

                     Padome uzskata, ka ir jāparedz atkāpes no konkrētiem ierobežojošiem pasākumiem, lai palīdzētu Sīrijas civiliedzīvotājiem, jo īpaši, lai risinātu humānas problēmas, atjaunotu normālu dzīvi, nodrošinātu pamatpakalpojumus, veiktu atjaunošanas darbus un atjaunotu normālu saimniecisko aktivitāti vai panāktu citus civilus mērķus. Padome uzskata, ka, paredzot atkāpes, būtu jāapspriežas ar Sīrijas opozīcijas un revolucionāro spēku nacionālo koalīciju, kuru ES atzīst par Sīrijas iedzīvotāju leģitīmu pārstāvi.

                     (4)

                     Šajā situācijā Padome ir nolēmusi grozīt pasākumus, kas saistīti ar aizliegumu importēt naftu, aizliegumu eksportēt būtiski svarīgas iekārtas un tehnoloģiju svarīgākajām naftas un dabasgāzes rūpniecības nozarēm Sīrijā un aizliegumu veikt investīcijas Sīrijas naftas nozarē.

                     (5)

                     Dažu pasākumu īstenošanai ir vajadzīga Savienības papildu rīcība.

                     (6)

                     Attiecīgi būtu jāgroza Lēmums 2012/739/KĀDP,

               IR PIEŅĒMUSI ŠO LĒMUMU.

            1. pants
            Padomes Lēmumu 2012/739/KĀDP groza šādi:

                        1)

                        pievieno šādus pantus:

                           "6.a pants
                           Lai palīdzētu Sīrijas civiliedzīvotājiem, jo īpaši, lai risinātu humānas problēmas, atjaunotu normālu dzīvi, nodrošinātu pamatpakalpojumus, veiktu atjaunošanas darbus un atjaunotu normālu saimniecisko aktivitāti vai panāktu citus civilus mērķus, un atkāpjoties no 6. panta 1. un 2. punkta, dalībvalsts kompetentās iestādes var atļaut no Sīrijas pirkt, importēt vai transportēt jēlnaftas un naftas produktus un sniegt ar to saistītu finansējumu vai finanšu palīdzību, tostarp atvasinātus finanšu instrumentus, kā arī apdrošināšanu un pārapdrošināšanu, ar noteikumu, ka ir izpildīti šādi nosacījumi:

                                       a)

                                       attiecīgā dalībvalsts pirms tam ir apspriedusies ar Sīrijas opozīcijas un revolucionāro spēku nacionālo koalīciju;

                                       b)

                                       no attiecīgajām darbībām tieši vai netieši negūst labumu persona vai vienība, kas minēta 25. panta 1. punktā; un

                                       c)

                                       ar attiecīgajām darbībām netiek pārkāpti nekādi šajā lēmumā paredzēti aizliegumi.

                                 Attiecīgā dalībvalsts informē pārējās dalībvalstis par visām atļaujām, kas piešķirtas saskaņā ar šo pantu.",

                           "9.a pants
                           Lai palīdzētu Sīrijas civiliedzīvotājiem, jo īpaši, lai risinātu humānas problēmas, atjaunotu normālu dzīvi, nodrošinātu pamatpakalpojumus, veiktu atjaunošanas darbus un atjaunotu normālu saimniecisko aktivitāti vai panāktu citus civilus mērķus, un atkāpjoties no 8. panta 1. un 2. punkta, dalībvalsts kompetentās iestādes var atļaut pārdot, piegādāt vai nodot būtiski svarīgas iekārtas vai tehnoloģiju svarīgākajām naftas un dabasgāzes rūpniecības nozarēm Sīrijā, kas minētas 8. panta 1. punktā, vai arī Sīrijas uzņēmumiem vai Sīrijai piederošiem uzņēmumiem, kuri darbojas minētajās nozarēs ārpus Sīrijas, un sniegt ar to saistītu tehnisku palīdzību vai apmācību un citus pakalpojumus, kā arī finansējumu vai finanšu palīdzību, ar noteikumu, ka ir izpildīti šādi nosacījumi:

                                       a)

                                       attiecīgā dalībvalsts pirms tam ir apspriedusies ar Sīrijas opozīcijas un revolucionāro spēku nacionālo koalīciju;

                                       b)

                                       no attiecīgajām darbībām tieši vai netieši negūst labumu persona vai vienība, kas minēta 25. panta 1. punktā; un

                                       c)

                                       ar attiecīgajām darbībām netiek pārkāpti nekādi šajā lēmumā paredzēti aizliegumi.

                                 Attiecīgā dalībvalsts informē pārējās dalībvalstis par visām atļaujām, kas piešķirtas saskaņā ar šo pantu.",

                           "14.a pants
                           Lai palīdzētu Sīrijas civiliedzīvotājiem, jo īpaši, lai risinātu humānas problēmas, atjaunotu normālu dzīvi, nodrošinātu pamatpakalpojumus, veiktu atjaunošanas darbus un atjaunotu normālu saimniecisko aktivitāti vai panāktu citus civilus mērķus, un atkāpjoties no 13. panta a), c) un e) apakšpunkta, dalībvalsts kompetentās iestādes var atļaut piešķirt jebkādus finansiālus aizdevumus vai kredītus uzņēmumiem Sīrijā, kuri ir iesaistīti Sīrijas naftas rūpniecības izpētes, ražošanas vai pārstrādes nozarēs, vai arī Sīrijas uzņēmumiem vai Sīrijai piederošiem uzņēmumiem, kuri minētajās nozarēs ir iesaistīti ārpus Sīrijas, vai iegūt vai palielināt līdzdalību minētajos uzņēmumos, vai veidot jebkādus kopuzņēmumus ar uzņēmumiem Sīrijā, kuri iesaistīti Sīrijas naftas rūpniecības izpētes, ražošanas vai pārstrādes nozarēs, un ar jebkādiem to kontrolē esošiem meitasuzņēmumiem vai filiālēm, ar noteikumu, ka ir izpildīti šādi nosacījumi:

                                       a)

                                       attiecīgā dalībvalsts pirms tam ir apspriedusies ar Sīrijas opozīcijas un revolucionāro spēku nacionālo koalīciju;

                                       b)

                                       no attiecīgajām darbībām tieši vai netieši negūst labumu persona vai vienība, kas minēta 25. panta 1. punktā; un

                                       c)

                                       ar attiecīgajām darbībām netiek pārkāpti nekādi šajā lēmumā paredzēti aizliegumi.

                                 Attiecīgā dalībvalsts informē pārējās dalībvalstis par visām atļaujām, kas piešķirtas saskaņā ar šo pantu.";

                        2)

                        lēmuma 31. pantu aizstāj ar šādu:

                           "31. pants

                              1.   Šo lēmumu piemēro līdz 2013. gada 1. jūnijam. To pastāvīgi pārskata. To atjauno vai atbilstīgi groza, ja Padome uzskata, ka lēmuma mērķi nav sasniegti.

                              2.   Šā lēmuma 6.a, 9.a un 14.a pantā paredzētās atkāpes pārskata pirms šā lēmuma darbības beigām, ņemot vērā to devumu palīdzībā Sīrijas civiliedzīvotājiem.".

            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Luksemburgā, 2013. gada 22. aprīlī

                  Padomes vārdā –

                  priekšsēdētāja

               C. ASHTON

            (1)  OV L 330, 30.11.2012., 21. lpp.


title: 2009/453/EK: Komisijas Lēmums ( 2009. gada 11. jūnijs ) par antidempinga procedūras izbeigšanu attiecībā uz Amerikas Savienoto Valstu izcelsmes metāliska nātrija importu

text:
               12.6.2009

               LV

               Eiropas Savienības Oficiālais Vēstnesis

               L 149/76

      KOMISIJAS LĒMUMS

   (2009. gada 11. jūnijs)
   par antidempinga procedūras izbeigšanu attiecībā uz Amerikas Savienoto Valstu izcelsmes metāliska nātrija importu
   (2009/453/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (“pamatregula”) (1), un jo īpaši tās 9. pantu,
   pēc apspriešanās ar Padomdevēju komiteju,
   tā kā:
   1.   PROCEDŪRA

   1.1.   Procedūras sākšana

               (1)

               Komisija 2008. gada 23. jūlijā, publicējot paziņojumu Eiropas Savienības Oficiālajā Vēstnesī
                   (2) (“paziņojums par procedūras sākšanu”), paziņoja par antidempinga procedūras sākšanu attiecībā uz Amerikas Savienoto Valstu (ASV) izcelsmes beztaras nātrija, ko parasti klasificē ar KN kodu ex 2805 11 00 (“attiecīgais ražojums”), importu Kopienā.

               (2)

               Procedūru sāka pēc tam, kad vienīgais Kopienas ražotājs Métaux Spéciaux (MSSA SAS) (“sūdzības iesniedzējs”) 2008. gada 10. jūnijā iesniedza sūdzību.

               (3)

               Komisija 2008. gada 23. jūlijā sāka antisubsīdiju izmeklēšanu attiecībā uz šā paša Amerikas Savienoto Valstu izcelsmes ražojuma importu (3). Šo izmeklēšanu izbeidza ar Komisijas Lēmumu 2009/452/EK (4).

         1.2.   Iesaistītās personas un pārbaudes apmeklējumi

               (4)

               Par procedūras sākšanu Komisija oficiāli informēja sūdzības iesniedzēju, vienīgo zināmo ASV eksportētāju/ražotāju, importētājus un zināmos iesaistītos lietotājus, kā arī ASV pārstāvjus. Ieinteresētajām personām tika dota iespēja paziņot savu viedokli rakstiski un pieprasīt uzklausīšanu paziņojumā par procedūras uzsākšanu noteiktajā termiņā.

               (5)

               Komisija nosūtīja aptaujas anketas visām zināmajām iesaistītajām personām un saņēma atbildes no ASV pārstāvjiem, no ASV vienīgā ražotāja eksportētāja (“ražotājs eksportētājs, kurš sadarbojās”), no sūdzības iesniedzēja un trim lietotājiem Kopienā.

               (6)

               Komisija pieprasīja un pārbaudīja visu informāciju, ko tā uzskatīja par vajadzīgu, lai konstatētu dempingu, tās radīto kaitējumu un Kopienas intereses, un veica pārbaudes šādu uzņēmumu telpās:

                              Kopienas ražotājs:

                                       —

                                          Métaux Spéciaux (MSSA SAS), Saint Marcel, Francija.

                              Ražotājs eksportētājs ASV:

                                       —

                                       E.I. DuPont De Nemours and Company, Wilmington, Delaware.

                              Saistītais tirgotājs Šveicē:

                                       —

                                          DuPont De Nemours International S.A., Geneva.

                              lietotāji Kopienā:

                                       —

                                          Rohm and Haas Europe Sàrl, Morges, Šveice,

                                       —

                                          Evonik Degussa GmbH, Frankfurt, Vācija.

         1.3.   Izmeklēšanas periods un attiecīgais periods

               (7)

               Dempinga un kaitējuma izmeklēšana aptvēra laikposmu no 2007. gada 1. jūlija līdz 2008. gada 30. jūnijam (“izmeklēšanas periods” jeb “IP”). Kaitējuma novērtēšanas būtisko tendenču pārbaude aptvēra laikposmu no 2005. gada 1. janvāra līdz izmeklēšanas perioda beigām (“attiecīgais periods”).

         2.   SŪDZĪBAS ATSAUKŠANA UN PROCEDŪRAS IZBEIGŠANA

               (8)

               Sūdzības iesniedzējs ar 2009. gada 1. aprīļa vēstuli Komisijai oficiāli atsauca sūdzību. Pēc sūdzības iesniedzēja teiktā, sūdzības atsaukšanu rosināja tas, ka mainījušies apstākļi.

               (9)

               Saskaņā ar pamatregulas 9. panta 1. punktu procedūru var izbeigt, ja ir atsaukta sūdzība, izņemot gadījumus, kad šāda izbeigšana nav Kopienas interesēs.

               (10)

               Komisija uzskatīja, ka pašreizējā procedūra jāizbeidz, jo izmeklēšanā neatklāja apsvērumus, kas norādītu, ka šī procedūras izbeigšana būtu pretrunā Kopienas interesēm. Ieinteresētajām personām sniedza attiecīgu informāciju un iespēju izteikt piezīmes. Piezīmes par to, ka šāda izbeigšana būtu pretrunā Kopienas interesēm, netika saņemtas.

               (11)

               Tādēļ Komisija secina, ka antidempinga procedūra attiecībā uz ASV izcelsmes beztaras nātrija importu Kopienā ir jāizbeidz, nepiemērojot antidempinga pasākumus,

         IR NOLĒMUSI ŠĀDI.
   Vienīgais pants
   Ar šo izbeidz antidempinga procedūru attiecībā uz ASV izcelsmes beztaras nātrija, ko klasificē ar KN kodu ex 2805 11 00, importu.

      Briselē, 2009. gada 11. jūnijā

            Komisijas vārdā —

            Komisijas locekle

         Catherine ASHTON

      (1)  OV L 56, 6.3.1996., 1. lpp.

      (2)  OV C 186, 23.7.2008., 32. lpp.

      (3)  OV C 186, 23.7.2008., 35. lpp.

      (4)  Sk. šā Oficiālā Vēstneša 74. lpp.


title: Eiropas Parlamenta Lēmums (ES) 2016/1570 (2016. gada 28. aprīlis) par Eiropas Policijas biroja (Eiropola) 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/361

         EIROPAS PARLAMENTA LĒMUMS (ES) 2016/1570
   (2016. gada 28. aprīlis)
   par Eiropas Policijas biroja (Eiropola) 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Policijas biroja 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Policijas biroja 2014. finanšu gada pārskatiem ar Biroja atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Birojam par 2014. finanšu gada budžeta izpildi (05584/2016 – C8-0084/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2009. gada 6. aprīļa Lēmumu Nr. 2009/371/TI, ar ko izveido Eiropas Policijas biroju (Eiropolu) (4), un jo īpaši tā 43. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0122/2016),

               1.

               sniedz Eiropas Policijas biroja direktoram apstiprinājumu par Biroja 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Policijas biroja direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerāldirektors

         Klaus WELLE

      (1)  OV C 409, 9.12.2015., 324. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 121, 15.5.2009., 37. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.